Anton Bezenšek

Anton Bezenšek (15. huhtikuuta 1854 – 11. joulukuuta 1915) oli slovenialainen opettaja ja pikakirjoittaja, joka sovitti saksalaisen Gabelsbergerin pikakirjoitusjärjestelmän eteläslaavilaisille kielille.

Bezenšek opiskeli muun muassa bulgarian, kreikan ja latinan kieliä, ja suoritti Zagrebissa tutkinnon filosofisesta tiedekunnasta. Bezenšek julkaisi vuonna 1876 Gabelsbergerin järjestelmästä sovituksen sloveenin kielelle.

Bulgarian itsenäistymisen jälkeen Bezenšek kutsuttiin maahan huolehtimaan parlamentin pikakirjoituksesta ja opettamaan pikakirjoitusta. Bezenšek sovitti Gabelsbergerin järjestelmän bulgarian kielelle 1879, ja järjestelmä julkaistiin vuonna 1881. Bezenšek toimi parlamentissa vuoden 1887 loppuun, minkä jälkeen hän muutti Plovdiviin ja toimi siellä opettajana. Vuonna 1905 Bezenšek muutti takaisin Sofiaan ja toimi aluksi opettajana, myöhemmin pikakirjoituksen lehtorina yliopistossa.

Lähteet

Viitteet 

Pikakirjoittajat
Slovenialaiset henkilöt
Vuonna 1854 syntyneet
Vuonna 1915 kuolleet